રાજકોટ : લાઇફ એન્ડ વેલનેસ સેન્ટર દ્વારા ચાલતી આરોગ્યલક્ષી પ્રવચન શ્રેણી ‘શું કરીએ તો સદાય સાજા રહીએ’ અંતર્ગત આગામી તા. 16મી સપ્ટેમ્બરને રવિવારે સવારે 10 થી 11.30 દરમિયાન લાઇફ બિલ્ડિંગ રેસકોર્સ રિંગરોડ ખાતે ડો. કમલ પરીખ ‘તમે અને ભગવદ્દ ગીતા’ વિષય પર પ્રવચન આપશે. આ પ્રવચન નિ:શુલ્ક છે. સર્વે ભાઇ-બહેનોને લાભ લેવા જણાવાયું છે. ભગવદ્દ ગીતા હિંદુઓનો પવિત્ર ગ્રંથ છે.જેમાં સંપૂર્ણ જીવન દર્શન સમાયેલું છે. ગીતાને ભારતીય દર્શનની આધારશીલા માનવામાં આવે છે. આ પ્રવચન શ્રેણી વર્ષ 2001થી પ્રોજેક્ટ લાઇફમાં ચાલે છે. આ શ્રેણીનું 200મુ પ્રવચન યોજાશે.